Document ID: 31998R0901

ΚΑΝΟΝΙΣΜΟΣ (ΕΚ) αριθ. 901/98 ΤΗΣ ΕΠΙΤΡΟΠΗΣ της 28ης Απριλίου 1998 για την τροποποίηση του κανονισμού (ΕΟΚ) αριθ. 3611/84 για τον καθορισμό των συντελεστών προσαρμογής για τα κατεψυγμένα καλαμάρια (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργάνωσης αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 3318/94 (2), και ιδίως τα άρθρα 16 παράγραφος 5 και 22 παράγραφος 6,
Εκτιμώντας:
ότι με τον κανονισμό (ΕΟΚ) αριθ. 3611/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2235/89 (4), καθορίστηκαν οι συντελεστές προσαρμογής για τα κατεψυγμένα καλαμάρια 7
ότι λόγω της εξέλιξης της αγοράς και των τιμών προσανατολισμού, πρέπει να τροποποιηθούν οι συντελεστές προσαρμογής για τα κατεψυγμένα καλαμάρια του είδους Loligo spp., προκειμένου να καταστεί δυνατή η ένταξή τους στο καθεστώς των τιμών αναγωγής καθώς και στο καθεστώς που προβλέπεται στο άρθρο 16 παράγραφος 1 του κανονισμού (ΕΟΚ) αριθ. 3759/92 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προϊόντων αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα κατεψυγμένα καλαμάρια του είδους Loligo spp., το στοιχείο α) του παραρτήματος του κανονισμού (ΕΟΚ) αριθ. 3611/84 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 1998.

Labels: 2
17
6